Edens (Wynskoat)
De Edens is in nôtmûne yn Wynskoat, Grinslân. It is de âldste mûne fan de trije mûnen fan Wynskoat en tagelyk ek fan de provinsje Grinslân.

Nei alle gedachten waard de mûne yn 1763 as pelmûne boud en letter ek as nôtmûne ynrjochte. Hjoed-de-dei is allinne it mealwurk noch oanwêzich. Yn 1870 waard de mûne hegere makke. Foar de grutte joadske mienskip fan Wynskoat waard op de Edens ûnder tafersjoch fan it rabbinaat eartiids mealt neffens de koustere spiiswetten. 

In grutte restauraasje fûn yn 1985 plak en sûnt wurket de mûne troch frijwilligers. 

Om't in nij appartemintenkompleks tichteby de mûne in soad wyn opkearde, liet de gemeente, dy't yn dy tiid eigner wie, yn 2006 de stiennen ûnderbou fan de mûne mei trije meter ferheegje. Njonken de âldste mûne is de Edens dêrfandinne ek de heechste fan de provinsje. De flecht is 22,40 m. en sûnt de restauraasje fan de mûne yn de jierren 1980 hawwe de wjukken âldhollânsk stekwurk.

Tegearre mei de twa oare mûnen Berg en Dijkstra foarmet de mûne in karakteristyk monumint yn de mûnestêd Wynskoat. De tsjintwurdige eigner is de gemeente Aldamt, dêr't Wynskoat sûnt 2010 by heart.

Ek it mûndershûs út 1774 is noch oanwêzich.

Sjoch ek 
 nôtmûne Dijkstra
 nôt- en pelmûne Berg

Keppeling om utens 
 Mûnewurkgroep East Grinslân
 Mûnedatabase
 Ofbylden op Alle Mûnen
 Feriening De Hollânske Mûne

            
Wynskoat
Bouwurk yn Aldamt (gemeente)
Ryksmonumint yn Aldamt (gemeente)
Nôtmole
Stellingmole
Bouwurk út 1763